Siiski on olnud üllatav teada, et veel vähem kui kümmekond aastat tagasi  tunnistas legendaarne kunstikollektsionäär Matti Miilius, et huvitava ja tugeva kunstniku leidmine Pärnus oli talle täielik üllatus. Küllap on laiem kunstiüldsus ka praegugi Bruno Sõmeri loomingut veel avastamas. Ilmselt tuleb nõustuda Miiliuse arvamusega kui ta peab peamisteks põhjusteks kunstniku tagasihoidlikkust, auahnuse vähesust ja kunstielu suurematest keskustest kaugemal elamist. Iseasi, kas Pärnu ikka ongi nii väike kunstikeskus kui siin elab ja töötab põline pärnakas Bruno Sõmeri.